b'\n_START_ARTICLE_\nJanko Gregorc\n_START_SECTION_\n\xc5\xbdivljenje\n_START_PARAGRAPH_\nV Ljubljani je \xc5\xa1tudiral klarinet in kompozicijo (slednjo pod mentorstvom Danila \xc5\xa0vare in Slavka Osterca). Deloval je v orkestru ljubljanske Opere, igral je pa tudi prvi saksofon v Sloveniji v skupini Original jazz Nagode. Je avtor lahkotnih, salonskih melodij (potpurijev, kora\xc4\x8dnic, uvertur), operet, pisal je tudi filmsko glasbo (O, vrba (1940), Sol iz morske vode (1953) in Obi\xc5\xa1\xc4\x8dite Primorje (1954))._NEWLINE_Gregorc je o\xc4\x8de skladatelja Janeza Gregorca.'